HU
L 205/66
Az Európai Unió Hivatalos Lapja
2022.8.5.
3. azonosítja azon ismételt vizsgálatokat, amelyek szükségesek annak igazolásához, hogy maga a javítási terv és a javítási terv által érintett területek megfelelnek a típusalkalmassági bizonyítványba vagy adott esetben a kiegészítő típusalkalmassági bizonyítványba hivatkozás útján befoglalt típusalkalmassági tanúsítási alapnak és az alkalmazandó környezetvédelmi követelményeknek; 4. azonosít a típusalkalmassági bizonyítványba vagy adott esetben a kiegészítő típusalkalmassági bizonyítványba hivatkozás útján befoglalt típusalkalmassági tanúsítási alapot érintő minden javasolt módosítást; 5. jelzi, hogy a tanúsítási adatokat teljes egészében a kérelmező dolgozta-e ki vagy fogja-e kidolgozni, vagy pedig azok a típusalkalmassági adatok tulajdonosával létrejött megállapodásból származnak.
21L.A.206.
A megfelelés igazolása
a) A jelentős javítási terv jóváhagyásának kérelmezője igazolja, hogy megfelel az ügynökség által a 21L.B.201. pontnak megfelelően kidolgozott és a kérelmezővel ismertetett típusalkalmassági tanúsítási alapnak és az alkalmazandó környezetvédelmi követelményeknek, és közli az ügynökséggel, hogy milyen módon igazolta a megfelelést.
b) A jelentős javítási terv jóváhagyásának kérelmezője az ügynökség rendelkezésére bocsátja a megfelelési módozatoknak a megfelelésigazolási terv szerinti megfelelési dokumentumokban rögzített indokolását.
c) Amikor a kérelmező az a) pontnak való megfelelés igazolása érdekében teszteket és vizsgálatokat végez, a tesztek elvégzése előtt dokumentált módon ellenőrzi: 1. a tesztelt mintadarab esetében, hogy: i.
az anyagok és eljárások a szükséges mértékben megfelelnek-e a javasolt típustervre vonatkozó előírásoknak;
ii.
a termékek alkatrészei a szükséges mértékben megfelelnek-e a javasolt típustervben szereplő rajzoknak; iii.
a gyártási folyamatok, a szerkezeti felépítés és az összeszerelés a szükséges mértékben megfelelnek-e a javasolt típustervben meghatározottaknak; és 2. hogy a tesztekhez használt tesztberendezések, illetve mérőberendezések megfelelőek-e a tesztekhez, és megfelelően vannak-e kalibrálva.
d) A jelentős javítási terv jóváhagyása megszerzésének céljából végzett repülési teszteket az ügynökség által az ilyen repülési tesztekre meghatározott módszereknek megfelelően kell elvégezni.
A kérelmező elvégzi az alkalmazandó típusalkalmassági tanúsítási alapnak és az és alkalmazandó környezetvédelmi követelményeknek való megfelelés megállapításához szükséges valamennyi repülési tesztet.
e) A jelentős javítási terv jóváhagyásának kérelmezője lehetővé teszi, hogy az ügynökség: 1. a megfelelés igazolásához kapcsolódó összes adatot és információt felülvizsgálja; 2. a megfelelés igazolása céljából elvégzett összes teszten vagy vizsgálaton részt vegyen, illetve azokat maga végezze el; és 3. amennyiben szükségesnek ítéli, elvégezze a javított termék fizikai vizsgálatát annak ellenőrzése érdekében, hogy a terv megfelel-e a típusalkalmassági tanúsítási alapnak és az alkalmazandó környezetvédelmi követelményeknek.
f) A megfelelésigazolás befejezését követően a kérelmező nyilatkozik az ügynökségnek arról, hogy: 1. igazolta, hogy a megfelelésigazolási terv szerint megfelel az ügynökség által a 21L.B.201. pontnak megfelelően kidolgozott és a kérelmezővel ismertetett típusalkalmassági tanúsítási alapnak és az alkalmazandó környezetvédelmi követelményeknek; és 2. a javítási tervvel rendelkező terméknek nem tárták fel olyan sajátosságát vagy jellemzőjét, amely miatt a kérelemben szereplő felhasználása ne volna biztonságos vagy környezetvédelmi szempontból összeegyeztethető.